กทม. เปิด 18 พื้นที่ PM2.5 เกินมาตรฐาน เขต “ตลิ่งชัน” หนักสุด
กทม. เปิด 18 พื้นที่วันนี้ ค่าฝุ่น PM2.5 เกินมาตรฐาน เริ่มมีผลกระทบต่อสุขภาพ พบเขต “ตลิ่งชัน” ถนนพุทธมณฑลสาย 1 ตัดกับถนนบรมราชชนนี หนักสุด มีค่าเท่ากับ 57 มคก./ลบ.ม.
กทม. เปิด 18 พื้นที่ PM2.5 เกินมาตรฐาน พบ “เขตตลิ่งชัน” ถนนพุทธมณฑลสาย 1 ตัดกับถนนบรมราชชนนี หนักสุด
7 เม.ย. 2566

ศูนย์ข้อมูลคุณภาพอากาศกรุงเทพมหานคร รายงานผลการตรวจวัด PM 2.5 วันที่ 7 เม.ย. 66 เวลา 07.00 น. ตรวจวัดค่าฝุ่นละออง PM 2.5 ได้ 33-57 ไมโครกรัมต่อลูกบาศก์เมตร (มคก./ลบ.ม.) (ค่ามาตรฐานไม่เกิน 50 มคก./ลบ.ม.) โดยมีแนวโน้มลดลงเมื่อเทียบกับเมื่อวานในช่วงเวลาเดียวกัน และพบว่าเกินค่ามาตรฐาน อยู่ในระดับสีส้มเริ่มมีผลกระทบต่อสุขภาพ จำนวน 18 พื้นที่ ได้แก่
สำหรับปัจจัยที่เกี่ยวข้อง คือ ในช่วงวันที่ 7-14 เม.ย. 66 จะมีสภาพอากาศเปิดและมีฝนบางพื้นที่ ส่วนในช่วงวันที่ 7-9 เม.ย. 66 บริเวณความกดอากาศสูงหรือมวลอากาศเย็นกำลังปานกลางจากประเทศจีน จะแผ่ลงมาปกคลุมประเทศไทยตอนบน และทะเลจีนใต้ ส่งผลทำให้ลมใต้และลมตะวันออกเฉียงใต้ที่พัดนำความชื้นจากอ่าวไทยและทะเลจีนใต้ เข้ามาปกคลุมประเทศไทยตอนบนมีกำลังแรงขึ้น ในขณะที่บริเวณประเทศไทยตอนบนมีอากาศร้อนถึงร้อนจัด
โดยลักษณะเช่นนี้ ทำให้บริเวณดังกล่าวจะมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ โดยจะเริ่มมีผลกระทบในภาคตะวันออกเฉียงเหนือตอนล่างและภาคตะวันออกก่อน ส่วนภาคอื่นๆ จะได้รับผลกระทบในระยะถัดไป และวันนี้กรุงเทพมหานครและปริมณฑลมีอากาศร้อนกับมีฟ้าหลัวในตอนกลางวัน โดยมีพายุฝนฟ้าคะนอง 10% ของพื้นที่ กับมีลมกระโชกแรงบางแห่ง
นอกจากนี้ จากการตรวจสอบข้อมูลจุดความร้อน (Hot spot) ผ่านดาวเทียม จากหน่วยงาน NASA พบจุดความร้อนที่ดาวเทียมตรวจพบค่าความร้อนสูงผิดปกติจากค่าความร้อนบนผิวโลก บริเวณพื้นที่กรุงเทพฯ วันที่ 7 เม.ย. จำนวน 2 จุดดังนี้
จุดที่ 1 เวลา 01.58 น. แขวงคลองสิบ เขตหนองจอก
จุดที่ 2 เวลา 01.58 น. แขวงคลองสิบสอง เขตหนองจอก